สวัสดีค่ะ อายุย่าง 35 ปี ฉันมีอาการเวียนหัว นับรวมๆแล้ว 7 ปี ไม่ทราบว่าเกิดจากอะไร เคยตรวจน้ำในหูก็ปกติ เคยเอ้กซเรย์สมองก็ปกติ แต่เคยตรวจหลายปีมาแล้ว บางครั้งเป็นมากจนบ้านหมุน อยู่เป็นอาทิตย์ เคยขับรถล้มก็มี เพราะอยู่ๆพื้นเอียง เคยเป็นหนัก อยู่สองครั้ง แต่ทุกวันนี้ก็ยังคนมีอาการ ไม่กล้าขับรถไว เพราะบางทีอาการเป็นยังไม่ทันตั้งตัว อยากทราบพอจะแนะนำได้เปล่าค่ะ เช่นการรักษา คืออยากหายมากค่ะ และช่วงหลังๆมานี้ มีอาการเหมือนหอบเหนื่อย คล้ายๆหัวใจเต้นเร็ว ตาพร่าๆก็มีค่ะ
สวัสดีค่ะ อาการเวียนหัวแบ่งออกเป็น1. กลุ่มที่มีอาการมึนงง มึนหัว หรือรู้สึกเวียนหัวเพียงอย่างเดียว โดยไม่มีอาการบ้านหมุน หรือสิ่งรอบตัวหมุน อาจรู้สึกเหมือนศีรษะเบาๆ ลอยๆ คล้ายจะหน้ามืด และอาจทำให้รู้สึกใจสั่น หัวใจเต้นเร็วได้ อาการแบบนี้มักสัมพันธ์กับแรงดันเลือดและปริมาณเลือดที่ไปเลี้ยงสมองไม่เพียงพอ สาเหตุได้แก่- การเปลี่ยนท่าทางเร็วไป เช่นนั่งหรือนอนอยู่แล้วลุกขึ้นทันที มักพบในผู้สูงอายุ หรือมีโรคประจำตัว เช่น ความดันโลหิตสูง โรคหัวใจ- จากการขาดน้ำในร่างกาย เช่น ไข้ ท้องเสีย อาเจียน เสียเลือดประจำเดือนมากกว่าปกติ- มีโลหิตจางเกร็ดเลือดสูง- อาจเป็นอาการร่วมของโรคอื่นๆ เช่น ไข้หวัด ภูมิแพ้- จากความเครียด วิตกกังวล พักผ่อนไม่เพียงพอ2.อาการเวียนศีรษะแบบบ้านหมุน(vertigo) คืออาการที่รู้สึกเหมือนสิ่งแวดล้อมรอบตัวหมุนได้ แม้ว่าจะยืนหรือนั่งอยู่กับที่หรือตัวเองหมุน ทั้งที่ไม่มีการเคลื่อนไหวใด ๆ มีเดินเซ ล้ม หรือทรงตัวไม่ได้ รวมไปถึงรู้สึกคลื่นไส้ อาเจียน มีการเคลื่อนไหวที่ผิดปกติของลูกตา ตากระตุก และอาการเกี่ยวกับการได้ยินเสียง เช่น หูอื้อ เสียงดังรบกวนในหู สาเหตุได้แก่- โรคของหู เช่น ตะกอนหินปูนในหูชั้นในหลุด หรือ โรคหินปูนในหูชั้นในเคลื่อน (BPPV) โรคน้ำในหูไม่เท่ากัน(Meniere's Disease)หูชั้นในอักเสบ(labyrinthitis)จากการติดเชื้อของหูชั้นกลาง หรือเป็นภาวะแทรกซ้อนจากการติดเชื้อซิฟิลิส ไวรัสต่างๆ การใช้ยาบางชนิดที่มีผลต่อระบบประสาททรงตัวในหูชั้นใน เป็นต้น- เนื้องอกของประสาททรงตัว (vestibular schwannoma)- เนื้องอกในสมอง- ความผิดปกติของระบบไหลเวียนโลหิตที่ทำให้เลือดไปเลี้ยงสมองรวมถึงระบบประสาททรงตัวไม่พอ โดยจะเกิดในผู้ที่มีไขมันในเลือดสูง ความดันโลหิตสูง สูบบุหรี่ เป็นเบาหวาน เลือดข้นกว่าปกติ หัวใจเต้นผิดจังหวะ โรคหลอดเลือดหัวใจตีบ โรคกระดูกคอเสื่อม เป็นต้นแนะนำในเบื้องต้นควรนอนหลับพักผ่อนให้เพียงพอ ลดความเครียด ดื่มน้ำเยอะๆ เปลี่ยนท่าเวลานั่งหรือนอนช้าๆ หมั่นออกกำลังกายสม่ำเสมอ หลีกเลี่ยงเครื่องดื่มที่มีแอลกอฮอล์และคาเฟอีน เป็นต้นหากมีอาการเวียนหัวมากอาจลองทานยาแก้เวียนหัว เช่นdimenhydrinate(ไดเมนไฮดริเนต), betahistine (เบต้าฮีสทีน),cinnarizine(ซินนาริซีน)เป็นต้น หากอาการยังไม่ดีขึ้นอาจลองกลับไปพบแพทย์เพื่อตรวจหาสาเหตุต่อค่ะ